Theobald von Bethmann Hollweg

Theobald Theodor Friedrich Alfred von Bethmann Hollweg (29. november 1856 – 1. jaanuar 1921) oli Saksa poliitik, Saksamaa riigikantsler aastatel 1909–1917. Tema ametiajal algas esimene maailmasõda. Ta tagandati juulis 1917 suuresti sõjaväe juhtkonna rahulolematuse tõttu. Bethmann Hollwegi tegi Preisimaal karjääriredelil aastatel 1884–1899 kiire tõusu ning kuulus 1890. aastal lühikest aega ka parlamenti. Kogemus parlamendis muutis ta parteipoliitika suhtes skeptiliseks ning ta oli ülejäänud karjääri erakonnata. Keiser Wilhelm II nimetas ta 1909. aastal riigikantsleriks, valikus mängis osaliselt rolli ka Bethmann Hollwegi põhimõte parteipoliitikast mitte osa võtta. Oma kaheksa aastat kestnud kantsleriaja jooksul oli ta liberalismi suhtes mõõdukalt toetav, kuid samas parlamentaarse monarhia veendunud toetaja. Esimese maailmasõja ajal arvas ta, et Saksamaa on nii suures ohus, et säilimiseks tuleb võtta kasutusele kõik meetmed. Ta kinnitas Austria-Ungarile Saksamaa jäägitut toetust ja pooldas austerlaste agressiivseid nõudeid Serbiale. Ta venitas mobilisatsiooni väljakuulutamisega kuni Venemaa seda tegi, et Saksamaast ei jääks agressorriigi muljet. Kuigi ta pooldas Saksamaad varitsevate ohtute tõttu sissetungi Belgiasse, arvas ta, et see on kokkuvõttes ebaõiglane ning tuleks hiljem hüvitada. Ta oli alguses vastu piiranguteta allveelaevasõjale, kuid lõpuks andis sõjaväelaste ja parlamendi konservatiivide survele järele ning lubas piiranguteta allveelaevasõda pidada. Sõja edenedes tekkis parlamendis arvamus, et Bethmann Hollweg on rahuläbirääkimiste pidamiseks liiga kaua ametis olnud. Ta esitas keisrile tagasiastumisavalduse kui nii varustusülem Erich Ludendorff kui kindralstaabi ülem Paul von Hindenburg ise muidu tagasi astuda ähvardasid. Ta kirjutas maailmasõjast raamatu, mis jäi surma tõttu lõpetamata. Teoses toonitas ta Saksamaa keerulist geograafilist asukohta ning tunnistas, et nii valitsus kui keiser tegid enne sõda vigu. Esimese maailmasõja põhjused Saksamaa liitumine esimese maailmasõjaga Saksamaa ajalugu esimese maailmasõja ajal Bethmann Hollweg, Theobald (1920). Reflections on the World War (inglise). Kd 1. London: Butterworths. Jarausch, Konrad Hugo. "Revising German History: Bethmann Hollweg Revisited." Central European History 21#3 (1988): 224–243, historiography in JSTOR Jarausch, Konrad H. "The Illusion of Limited War: Chancellor Bethmann Hollweg's Calculated Risk, July 1914." Central European History 2.1 (1969): 48-76. online Langdon, John W. "Emerging from Fischer's shadow: recent examinations of the crisis of July 1914." History Teacher 20.1 (1986): 63–86, historiography in JSTOR Bethmann Hollweg (1919–1921). Betrachtungen zum Weltkriege. Berlin: Hobbing. Vol. 1: Vor dem Kriege [Before the War] Vol. 2: Während des Krieges [During the War] von Vietsch, Eberhard (1969). Bethmann Hollweg. Staatsmann zwischen Macht und Ethos [Bethmann Hollweg. Statesman Between Power and Ethos] Boppard: Boldt. Mall:NDB Zmarzlik, Hans G. (1957): Bethmann Hollweg als Reichskanzler, 1909–1914. Studien zu Möglichkeiten und Grenzen seiner innerpolitischen Machtstellung [Bethmann Hollweg as Reich Chancellor, 1909–1914. Studies on the Possibilities and Limits of his Domestic Power Position] ISSN 0522-6643). Düsseldorf: Droste.